כריסטופר ריי

כריסטופר אשר ריי (באנגלית: Christopher Asher Wray; נולד ב-17 בדצמבר 1966) הוא עורך דין אמריקאי ומנהל ה-FBI הנוכחי. לפני כן שירת כראש המחלקה הפלילית במחלקת המשפטים בשנים 2003–2005 תחת הנשיא ג'ורג' ווקר בוש. משנת 2005 ועד 2017 עבד במשרד עורכי הדין קינג אנד ספולדינג שבאטלנטה. ב-7 ביוני 2017 מונה על ידי הנשיא דונלד טראמפ לראש ה-FBI, במקומו של ג'יימס קומי שפוטר על ידו חודש לפני כן. המינוי אושר על ידי הסנאט ב-1 באוגוסט 2017 ברוב 5–92. כריסטופר ריי נולד בניו יורק. למד בבית הספר באקלי במנהטן ובבית ספר תיכון פרטי עם פנימייה באנדובר, מסצ'וסטס. בשנת 1989 סיים תואר ראשון, ובשנת 1992 סיים תואר במשפטים, שניהם מאוניברסיטת ייל. במהלך לימודיו, היה חבר המערכת של כתב העת המשפטי של האוניברסיטה. לאחר לימודיו היה במשך שנה עוזרו של השופט מייקל לטיג בבית המשפט לערעורים של הסבב הרביעי. ריי הצטרף לממשלה הפדרלית בפעם הראשונה ב-1997, כעוזר לתובע הפדרלי של המחוז הצפוני של ג'ורג'יה. ב-2001 התמנה לעוזרו של התובע הכללי של ארצות הברית. ב-2003 מינה אותו הנשיא דאז ג'ורג' ווקר בוש למנהל היחידה למשפט פלילי במחלקת המשפטים הפדרלית. מינויו אושר בסנאט פה אחד. הוא שירת בתפקיד זה עד 2005, ועבד תחת פיקוחו של סגן התובע הכללי דאז ג'יימס קומי, לימים ראש ה-FBI. בעודו מנהל את היחידה למשפט פלילי פיקח בין השאר על החקירה הפלילית נגד חברת האנרגיה אנרון. בתחילת 2004, מחלקת המשפטים פרסמה מסמך מסקנות לפיו תוכנית המעקב הפנימי ללא צווים של ממשל בוש במסגרת תוכנית המעקב אחר הטרור (TSP) אינה חוקתית. על פי נוהלי הבית הלבן, נדרש אישור מחלקת המשפטים על מנת לחדש את התוכנית. בשנת 2006, התברר כי על פקידי מחלקת המשפטים הופעל לחץ פוליטי מטעם הבית הלבן לשנות את מסמך המסקנות הזה, וכי ראש ה-FBI דאז רוברט מולר ותת-מזכיר המשפטים קומי הכינו את התפטרותם אם הבית הלבן יורה לבטל את מסמך המסקנות. ב-2013 נחשף כי ריי איים להתפטר יחד איתם בשל הפרשה. האולטימטום שהגישו השלושה הובילו את השניא בוש לחזור בו ולנקוט שינויים בתוכנית המעקב שהתאימו אותה עם עקרונות החוקה. ב-2005 זכה ריי בפרס על שם אדמונד רנדולף. זהו הפרס הגבוה ביותר שמעניקה מחלקת המשפטים הפדרלית על שירות הציבור והנהגת מחלקות. לאחר העבודה בממשלה, הצטרף ב-2005 למשרד עורכי הדין קינג אנד ספולדינג. עבד בייצוג נאשמים במטה החברה באטלנטה ובסניף בוושינגטון הבירה. עמד בראש קבוצת עורכי הדין שעסקה בחקר מקרים מיוחדים וחקירות ממשלה באותו משרד. בתקופה זו היה בין השאר עורך דינו הפרטי של כריס כריסטי, מושל ניו ג'רזי, בשערוריית ברידג'גייט. ב-9 במאי 2017 פיטר הנשיא דונלד טראמפ את ראש ה-FBI ג'יימס קומי. ב-30 במאי ראיין לתפקיד את ריי, וב-7 ביוני הודיע טראמפ כי בחר בריי למנהל ה-FBI החדש. השימוע בוועדת המשפטים בסנאט לקראת המינוי החל ב-12 ביולי. בין השאר נשאל בשימוע האם לדעתו החקירה המתנהלת בעניין קשרים אפשריים בין הקמפיין של טראמפ להתערבות הרוסית בבחירות היא "ציד מכשפות", כפי שהתבטא על זאת הנשיא. ריי השיב שאינו מאמין בכך. ב-20 ביולי הוועדה אישרה פה אחד את מינויו. ב-1 באוגוסט אישרה מליאת הסנאט המינוי ברוב גדול. 92 סנאטורים תמכו, חמישה התנגדו, ושלושה לא הצביעו. ב-2 באוגוסט 2017 הושבע ריי והחל את כהונתו כראש ה-FBI. בעקבות הטבח בתיכון דאגלס בפברואר 2018, ה-FBI הודתה כי חודש לפני כן קיבלה מידע שלפיו מבצע הטבח ניקולס קרוז, עשוי לצאת למסע הרג אך לא פעלה לפי הנהלים. בשל כך, נשמעו קריאות הדורשות מריי להתפטר מתפקידו, בין השאר מצד מושל פלורידה ריק סקוט. ב-13 בפברואר 2018, בשימוע בוועדת המודיעין של הסנאט שהתמקד בריגול סיני בארצות הברית, שאל הסנאטור מרקו רוביו את ריי על הסיכון הנשקף מסטודנטים סינים בתוכניות מדע ומתמטיקה מתקדמות. בתגובה, ריי הצהיר כי "אספנים לא מסורתיים" (שהוא פירט שכוללים פרופסורים, מדענים וסטודנטים) "מנצלים את סביבת המחקר והפיתוח הפתוחה מאוד שיש לנו" וכתוצאה מכך הוא ראה את הסיכון "כלא רק איום על הממשל, אלא איום על החברה כולה" חברי בית הנבחרים ג'ודי צ'ו, טד ליו וגרייס מנג פרסמו הצהרות המבקרות את תגובתו של ריי כ"הכללות חסרות אחריות", המרמזות שכל הסטודנטים והחוקרים הסינים היו מרגלים. קואליציה של קבוצות תמיכה אמריקאיות באסיה כתבה מכתב פתוח לריי בבקשה לקיים דיאלוג "כדי לדון כיצד מדיניות ציבורית עם כוונות טובות עלולה להוביל בכל זאת לסוגיות מטרידות של אפליה אפשרית על רקע גזעני". בראיון שהעניק לאחר מכן ל-NBC עמד ריי על דבריו הקודמים: "ליתר דיוק, אנחנו לא פותחים חקירות על סמך גזע, מוצא אתני, או מוצא לאומי. אבל כשאנחנו פותחים חקירות על ריגול כלכלי, פעם אחר פעם, הם ממשיכים להוביל אותנו לסין." ב-9 בדצמבר 2019, ריי התראיין לחדשות ABC בעקבות פרסום הדו"ח של המפקח הכללי של מחלקת המשפטים לגבי המקור של פרשת התערבות רוסיה בבחירות לנשיאות ארצות הברית ב-2016. בראיון, כשנשאל לדעתו על הגדרת גורמים ב-FBI תחת התווית של "Deep state", השיב ריי, "אני חושב שזה סוג של תווית שעושה שירות רע לגברים ולנשים שעובדים ב-FBI שלדעתי מתמודדים עם עבודתם במקצועיות, בקפדנות, באובייקטיביות ובאומץ. אז זה לא מונח שאי פעם אשתמש בו כדי לתאר את כוח העבודה שלנו ואני חושב שזה עלבון עבורם". הוא אמר שהוא לא מאמין שקמפיין הבחירות של טראמפ היה ממוקד בצורה לא הוגנת על ידי חקירת ה-FBI, או כזאת שהייתה פוגעת בממלכתיות של הלשכה. הוא גם הכחיש כי אוקראינה התערבה בבחירות לנשיאות 2016, וקבע כי "אין לנו מידע שמצביע על כך שאוקראינה התערבה בבחירות לנשיאות 2016" ו"באשר לבחירות [2020] עצמן, אנו חושבים שרוסיה מייצגת את האיום המשמעותי ביותר [להתערבות]". ראיון זה הוביל את טראמפ למתוח ביקורת על ריי למחרת, בטענה שריי "לעולם לא יוכל לתקן את ה-FBI". באפריל 2020, טראמפ שקל להדיח את ריי ולהחליף אותו בוויליאם אוונינה, אבל כשהתובע הכללי ויליאם בר איים להתפטר, טראמפ נסוג. במאי 2020, ריי הורה על בדיקה פנימית נוכח חשדות בהתנהגות בלתי הולמת בחקירת ה-FBI של היועץ לביטחון לאומי לשעבר של טראמפ, מייקל פלין. בינואר 2020, הסנאטור כריס מרפי כתב לריי, וקרא ל-FBI "לחקור את ההאשמות" לפיהן סעודיה "פעלה באופן בלתי חוקי וגנבה נתונים אישיים" מג'ף בזוס, הבעלים של הוושינגטון פוסט, כחלק מהמאמץ האפשרי "להשפיע, אם לא להשתיק, על הדיווח השלילי של הוושינגטון פוסט על ערב הסעודית". ב-4 ביוני 2020, ריי הצהיר כי "אנרכיסטים" כמו אנטיפה "מנצלים" את המחאות על רצח ג'ורג' פלויד "כדי לרדוף אחרי אג'נדות אלימות וקיצוניות". ריי מאוחר יותר הבהיר כי בהתייחסו לאנטיפה התכוון לאידאולוגיה ולא ארגון ספציפי. ב-28 באוקטובר, איגוד סוכני ה-FBI פרסמו מכתב המופנה הן לטראמפ והן למועמד לנשיאות ג'ו ביידן וביקשו שריי יישאר ראש ה-FBI למשך כהונה מוארכת שלמה של 10 שנים. ב-2 בדצמבר, חבר בצוות הנשיא הנבחר דאז ביידן הודיע שאם ריי לא יפוטר או יודח מתפקידו על ידי טראמפ, אז הוא יישאר מנהל ה-FBI. ב-2 במרץ 2021, ריי העיד בדיונים בסנאט על הקיצוניות שהובילה להסתערות על קפיטול ארצות הברית ב-2021. בעדותו גינה את המתקפה על קפיטול ארצות הברית והתייחס לאירוע כאל טרור פנימי. בפברואר 2023, ריי הופיע בראיון בפוקס ניוז ואישר את התיאוריה שייתכן שווירוס COVID-19 דלף ממעבדה בסין. האישור הגיע לאחר שמחלקת האנרגיה של ארצות הברית וה-FBI פרסמו הצהרות לפיהן סביר להניח שהנגיף הגיע לאחר דליפת מעבדה בסין. ההערכות נעשו בביטחון חלקי, ולא בוודאות מוחלטת. ביולי 2023, ריי נשאל על ידי הרפובליקנים בבית הנבחרים בנוגע להאשמות על הטיה פוליטית והפרות של חירויות האזרח. הרפובליקנים מתחו ביקורת על התערבות ה-FBI בחקירת האנטר ביידן ועל הניסיונות של הלשכה להרחיב את סמכותה. עם זאת, ריי הגן על פעולות ה-FBI וטען שהאירוע הספציפי מוגדר במסגרת הסמכות של הלשכה לתפוס פושעים אלימים ולטפל בפרשות הנוגעות בסמים. מיד לאחר מתקפת הפתע על ישראל ב-7 באוקטובר 2023, בה חמאס ופלגי טרור ג'יהאדיסטים שונים רצחו מאות חפים מפשע ופתחו במלחמת חרבות ברזל, החלו עצרות ומחאות הזדהות ותמיכה בטבח שביצע חמאס נגד ישראל ברחבי העולם המערבי. ריי הודיע על התרעה מיוחדת מפני פיגועים שארגוני הטרור עלולים לפתוח בהם נגד ארצות הברית. בשימוע בפני הקונגרס הבהיר: "אנחנו מעריכים שפעולות חמאס ובעלות בריתו יהיו דוגמה שכמותה לא ראינו מאז שדאעש הקים את הח'ליפות שלו לפני כמה שנים", אמר בשימוע שקיימה הוועדה לביטחון המולדת בסנאט. "רק בשבועות האחרונים, ארגוני טרור זרים רבים קראו לתקוף את האמריקאים והמערב. [...] כאן, בארצות הברית, הדאגה המיידית ביותר שלנו היא שקיצוניים אלימים, יחידים או בקבוצות קטנות, ישאבו השראה מהאירועים במזרח התיכון כדי לבצע מתקפות נגד אמריקאים. [...] אין לנו מידע שמצביע על כך שלחמאס יש כוונה או יכולת לבצע פעולות כאלו בתוך ארצות הברית, אם כי אנחנו לא יכולים לפסול אפשרות כזאת." ריי נשוי מאז 1988 לאלן גריסון הוול, חברתו לכיתה בייל, אב לשניים. הזוג מתגורר בג'ורג'יה. ריי רשום כחבר במפלגה הרפובליקנית. פרופיל, באתר מחלקת המשפטים של ארצות הברית כריסטופר ריי, במסד הנתונים הקולנועיים IMDb (באנגלית) כריסטופר ריי, במסד הנתונים הקולנועיים KinoPoisk (ברוסית) Lichtblau, Eric; Risen, James (1 בינואר 2006). "Justice Deputy Resisted Parts of Spy Program". The New York Times. נבדק ב-13 ביולי 2023. {{cite news}}: (עזרה) Perez, Evan (7 ביולי 2013). "Nominee for FBI Top Post Likely to Face Tough Questions". The Wall Street Journal. נבדק ב-13 ביולי 2023. {{cite news}}: (עזרה) Eggen, Dan; Kane, Paul (16 במאי 2007). "Gonzales Hospital Episode Detailed". The Washington Post. נבדק ב-13 ביולי 2023. {{cite news}}: (עזרה) Graff, Garrett M (30 במאי 2013). "Forged Under Fire—Bob Mueller and Jim Comey's Unusual Friendship". Washingtonian.com. נבדק ב-3 במאי 2019. {{cite web}}: (עזרה) ארה"ב: טראמפ פיטר את ראש ה-FBI, באתר ‏מאקו‏, 10 במאי 2017 טראמפ מינה ראש FBI חדש: כריסטופר ריי, באתר מעריב אונליין, 7 ביוני 2017 קירסטן ג'יליברנד (ניו יורק), אד מרקי (מסצ'וסטס), אליזבת וורן (מסצ'וסטס), ג'ף מרקלי (אורגון), רון ויידן (אורגון). ג'ון מקיין (אריזונה), ריצ'רד בר (קרוליינה הצפונית), אל פרנקן (מינסוטה) סוכנויות הידיעות, מחדל הטבח בפלורידה: ראש ה-FBI נקרא להתפטר, באתר ynet, 17 בפברואר 2018 "Open hearing on worldwide threats". U.S. Senate Select Committee on Intelligence. 13 בפברואר 2018. אורכב מ-המקור ב-15 במרץ 2018. נבדק ב-23 במרץ 2018. {{cite web}}: (עזרה) "Chinese students in US a threat? FBI chief's claim slammed as 'irresponsible'". The Straits Times. 23 בפברואר 2018. נבדק ב-23 במרץ 2018. {{cite news}}: (עזרה) "Asian American Groups Demand Meeting With FBI Director After Anti-Chinese Statements" (PDF). advancingjustice-aajc.org. 1 במרץ 2018. נבדק ב-23 במרץ 2018. {{cite web}}: (עזרה) "FBI Director Chris Wray reacts to DOJ watchdog report on Russia investigation: Exclusive". ABC News (באנגלית). נבדק ב-2019-12-10. Trump, Donald J. (2019-12-10). "I don't know what report current Director of the FBI Christopher Wray was reading, but it sure wasn't the one given to me. With that kind of attitude, he will never be able to fix the FBI, which is badly broken despite having some of the greatest men & women working there!". Twitter (באנגלית). נבדק ב-2019-12-10. Lippman, Daniel (20 במאי 2021). "Inside Trump's push to oust his own FBI chief". POLITICO (באנגלית). נבדק ב-2023-01-16. {{cite web}}: (עזרה) "FBI Director Orders Internal Review Of Michael Flynn Investigation". NPR. 22 במאי 2020. {{cite news}}: (עזרה) "FBI Director Wray opens internal review into how bureau handled Michael Flynn case". Fox News. 22 במאי 2020. {{cite news}}: (עזרה) "Democratic senator asks intelligence agencies to open probe into Bezos phone hack". The Hill. 29 בינואר 2020. {{cite news}}: (עזרה) "Senator calls for US intelligence to investigate Jeff Bezos 'phone hacking'". The Guardian. 29 בינואר 2020. {{cite news}}: (עזרה) "Wray claims FBI sees 'anarchists like Antifa' exploiting George Floyd protests". Yahoo News. 4 ביוני 2020. {{cite news}}: (עזרה) "FBI Director Christopher Wray's Remarks at Press Conference Regarding Civil Unrest in Wake of George Floyd's Death". Fbi.gov. 4 ביוני 2020. {{cite news}}: (עזרה) "FBI director clashes with Trump, says antifa is not an organization". The Independent (באנגלית). 2020-09-17. נבדק ב-2023-01-16. "FBI Agents Association: FBI Director Christopher Wray Should Complete Ten-Year Term". fbiaa.org. 28 באוקטובר 2020. ארכיון מ-1 בנובמבר 2020. נבדק ב-2021-08-29. {{cite web}}: (עזרה) Walsh, Joe. "Report: Biden Will Keep Chris Wray As FBI Director — If Trump Doesn't Fire Him First". Forbes (באנגלית). נבדק ב-2020-12-03. Naylor, Brian; Lucas, Ryan (2 במרץ 2021). "Watch: Wray Stresses Role of Right-Wing Extremism In Hearing About Jan. 6 Riot". NPR. נבדק ב-2 במרץ 2021. {{cite web}}: (עזרה) Beckett, Lois (2023-03-01). "FBI director endorses theory Covid-19 virus may have leaked from Chinese lab". The Guardian (באנגלית בריטית). ISSN 0261-3077. נבדק ב-2023-03-01. "FBI director faces GOP grilling about alleged agency 'politicization'". abc News. נבדק ב-13 ביולי 2023. {{cite web}}: (עזרה) עמיחי שטיין, ראש ה-FBI מזהיר מפיגועי השראה בארה"ב: חמאס הוא האיום הגדול ביותר מאז דאעש, באתר כאן חדשות, ‏31 באוקטובר 2023